_:na528c1a5f0764053b95305c9b4a11116xb0
<http://schema.org/articleBody>
"Anubrata Mondal Health: প্রবল শ্বাসকষ্ট, সঙ্গে জ্বর, গুরুতর অসুস্থ অনুব্রত মণ্ডল। তাঁকে বোলপুর থেকে আনা হয়েছে কলকাতায়। গত কয়েকদিন ধরেই জ্বরে ভুগছেন বীরভূম জেলা তৃণমূল সভাপতি। সঙ্গে শ্বাসকষ্টের সমস্যা থাকায় করোনার অ্যান্টিজেন পরীক্ষা হয় তাঁর। কিন্তু পরীক্ষার রিপোর্ট নেগেটিভ আসে। যদিও তাঁর আরটিপিসিআর পরীক্ষা করা হয়নি। বাড়িতে রেখেই চিকিৎসা চলছিল তাঁর। কিন্তু অনুব্রত মণ্ডলের শারীরিক অবস্থার ক্রমাগত অবনতি হওয়ায় তাঁকে কলকাতায় এনে চিকিৎসার সিদ্ধান্ত হয়। সন্দেহ করা হচ্ছে, অনুব্রতবাবু করোনায় আক্রান্ত হতে পারেন। আরও পড়ুন- ১৫ জুন পর্যন্ত রাজ্যে বাড়ল Covid বিধিনিষেধ, ঘোষণা মুখ্যমন্ত্রীর হাই সুগার, প্রেশার রয়েছে তৃণমূলের এই দোর্দদণ্ডপ্রতাপ নেতার। এছাড়া একাধিক শারীরিক সমস্যা রয়েছে তাঁর। তাই অনুব্রত মণ্ডলের শারীরিক অবস্থা নিয়ে উদ্বিগ্ন তাঁর অনুগামী ও দলের নেতারা। করোনার দ্বিতীয় ঢেউয়ে বেসামাল হয়েছে গোটা দেশ। করোনারকালেই ভোট হয়েছে রাজ্যে। ফলে প্রচারে কোভিড স্বাস্থ্যবিধি মেনেই যেতে দেখা যায় অনুব্রত মণ্ডলকে। ডবল মাস্ক, স্যানিটাইজার ব্যবহার করতে দেখা গিয়েছে তাঁকে। ভোট মিটতে বাড়ির বাইরে তেমন বেরোননি মুখ্যমন্ত্রীর প্রিয় কেষ্ট মণ্ডল। কিন্তিু বাড়ির নিচের দলীয় কার্যলয়ে সকাল, সন্ধ্যায় নিয়মিত বসেছেন মানুষের কথা শুনতে। সেখান থেকেই সংক্রমণ ছড়াতে পারে বলে মনে করা হচ্ছে। ইন্ডিয়ান এক্সপ্রেস বাংলা এখন টেলিগ্রামে, পড়তে থাকুন"
<https://bengali.indianexpress.com/politics/anubrata-mandal-health-condition-is-not-well-probably-admitted-in-kolkata-s-hospital-315649/>